**การคุ้มครองลิขสิทธิ์สำหรับงานวรรณกรรมตามกฎหมายไทยเปรียบเทียบกับกฎหมายอังกฤษ**

**Copyright protection for Thai literature, compared with English law.**

**นางสาวจันจิรา เวสสุวรรณ\*\*อาจารย์ที่ปรึกษา ชื่นชีวิน ยิ้นเฟือง[[1]](#footnote-1)**

**นักศึกษาระดับปริญญาตรี สาขาวิชานิติศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา**

**สาขาวิชานิติศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา**

**E-mail : janjira\_wessuwan01@hotmail.com**

**บทคัดย่อ**

 งานวรรณกรรมคืองานประพันธ์ทางอักษรทุกชนิดไม่ว่าด้วยภาษาใด หรืออาจจะทำให้ปรากฎโดยการแสดงออกด้วยวิธีการ หรือลักษณะใด ในปัจจุบันถือว่ามีงานวรรณกรรมมีความสำคัญเนื่องจากเป็นแหล่งความรู้ แหล่งข้อมูลข่าวสารที่เปิดให้ประชาชนโดยทั่วไปได้มีการศึกษาค้นคว้า และนำไปต่อยอดในด้านต่างๆ ทั้งยังสะท้อนให้เห็นถึงความตื้นลึกหนาบางทางภูมิปัญญาของผู้เขียน และลึกลงไปในภูมิปัญญานั้นก็คือความจริงใจที่ผู้เขียนสะท้อนต่อตัวเอง ต่อผู้อ่านวรรณกรรมจึงเป็นส่วนหนึ่งของชีวิตมนุษย์ ซึ่งกฎหมายไทยนั้นให้ความคุ้มครองงานวรรณกรรมดังกล่าวโดยคุ้มครองในเรื่องการห้ามทำซ้ำ ดัดแปลง เผยแพร่ต่อสาธารณชน เว้นแต่การทำซ้ำนั้นทำเพื่อประโยชน์ในการวิจัยเพื่อการศึกษางาน ใช้เพื่อประโยชน์ของตนเอง แต่อย่างไรก็ตามการทำซ้ำนั้นไม่ได้กำหนดขอบเขตไว้ชัดเจนว่าทำได้เท่าไร และการเช่าวรรณกรรมในกฎหมายไทยนั้นสามารถกระทำได้ ในขณะที่กฎหมายอังกฤษนั้นให้ความคุ้มครองงานวรรณกรรมดังกล่าวโดย ห้ามคัดลอกงาน ทำซ้ำ ให้เช่ายืมหรือออกสำเนางานให้สาธารณชนทั่วไป เว้นแต่การทำซ้ำนั้นทำเพื่อประโยชน์ในการวิจัยหรือศึกษาส่วนบุคคล ซึ่งไม่ได้มีวัตถุประสงค์ในการกระทำเพื่อแสวงหากำไร กฎหมายอังกฤษกำหนดขอบเขตในการทำซ้ำหรือสำเนาไว้ว่าสามารถทำได้ไม่เกินร้อยละสิบ กรณีเป็นงานวรรณกรรมประเภทหนังสือสั้นไม่เกินสองร้อยหน้า หรือ ไม่เกินร้อยละห้าหรือไม่เกินหนึ่งบทจากงานวรรณกรรมประเภทหนังสือที่มีจำนวนหน้าเกินกว่าสองร้อยหน้า รายงานการดำเนินกระบวนการพิจารณาคดี และไม่เกินร้อยละห้าของเรื่องสั้นหรือบทกลอนที่มีจำนวนหน้ามากกว่าสิบหน้า นอกจากนั้นกฎหมายลิขสิทธิ์ของอังกฤษยังจำกัดการให้ยืมสำเนางานวรรณกรรม นาฏกรรม ดนตรีกรรม และศิลปกรรมอีกด้วย งานวิจัยฉบับนี้ผู้วิจัยมุ่งเน้นที่จะทำการศึกษาถึงหลักเกณฑ์ในการให้ความคุ้มครองงานลิขสิทธิ์ประเภทงานวรรณกรรมของกฎหมายไทยเปรียบเทียบกับกฎหมายประเทศอังกฤษ ว่าสามารถทำซ้ำหรือสำเนาได้หรือไม่ มีการกำหนดขอบเขตการทำซ้ำหรือสำเนาหรือไม่ รวมถึงสามารถเช่าวรรณกรรมได้หรือไม่ และเสนอแนะแนวทางการปรับปรุงการละเมิดละเมิดลิขสิทธิ์ของกฎหมายไทยต่อไป

**คำสำคัญ :** กฎหมายลิขสิทธิ์,งานวรรณกรรม,เปรียบเทียบกฎหมาย

**บทนำ**

ปัญหาการละเมิดทรัพย์สินทางปัญญา เป็นปัญหาเกิดขึ้นมาอย่างต่อเนื่อง โดยมักมีข่าวการจับกุม ตรวจค้นแหล่งจำหน่ายและแหล่งผลิตสินค้าที่มีการละเมิดทรัพย์สินทางปัญญาเป็นระยะ โดยการละเมิดส่วนใหญ่จะเป็นการละเมิดสินค้าลิขสิทธิ์ เครื่องหมายการค้า หรือสิทธิบัตร กฎหมายลิขสิทธิ์ มีวัตถุประสงค์ให้ความคุ้มครองป้องกันผลประโยชน์ทางเศรษฐกิจและทางศีลธรรม ซึ่งบุคคลพึงได้รับจากผลงานสร้างสรรค์อันเกิดจากความนึกคิดและสติปัญญาของตน นอกจากนี้ยังมุ่งที่จะสนับสนุนส่งเสริมให้เกิดการสร้างสรรค์ผลงาน กล่าวคือ เมื่อผู้สร้างสรรค์ได้รับผลตอบแทนจากหยาดเหงื่อแรงกายและสติปัญญาของตน ได้รับผลประโยชน์ตอบแทนจากการลงทุน ก็ย่อมจะเกิดกำลังใจที่จะคิดค้นสร้างสรรค์และเผยแพร่ผลงานให้แพร่หลายออกไปมากยิ่งขึ้น อันจะเป็นประโยชน์ต่อการพัฒนาประเทศชาติ ทั้งด้านเศรษฐกิจ สังคม และเทคโนโลยี ปัญหาการละเมิดลิขสิทธิ์นับเป็นปัญหาใหญ่ มีการละเมิดลิขสิทธิ์อย่างมากมายทั้งผู้ผลิตและจำหน่าย ซึ่งการละเมิดงานอันมีลิขสิทธิ์เป็นการกระทำโดยไม่ได้รับอนุญาติจากเจ้าของลิขสิทธิ์และเป็นการกระทำเพื่อแสวงหากำไรโดยนำจำหน่ายแก่ประชาชนหรือผู้บริโภค ทำให้มีผลกระทบต่อเศรษฐกิจ

ปัจจุบันการบริโภคนั้นเป็นกิจกรรมทางเศรษฐกิจที่มีความสำคัญ เนื่องจากมนุษย์ทุกคนต้องบริโภคเพื่อการดำรงชีวิต และการบริโภคยังเป็นสิ่งกระตุ้นให้เกิดการลงทุน การจ้างงานทำให้มีรายได้ทั้งผู้ผลิตและเจ้าของปัจจัยการผลิตจึงมีสินค้าและบริการในการบริโภคมากขึ้นตามความต้องการ ทำให้มีการเปลี่ยนแปลงในด้านเศรษฐกิจ การค้า การลงทุน การจ้างงาน และมีการพัฒนาในด้านต่างๆ ทั้งด้านเทคโนโลยี ความรู้ความสามารถในการสร้างสรรค์งานอันมีลิขสิทธิ์ ที่มีมากขึ้นในปัจจุบัน ซึ่งรวมถึงการแข่งขันด้านการค้า เช่น การผลิตแผ่นซีดี ดีวีดีเพลง หรือภาพยนตร์จากบริษัทต่างๆ ออกจำหน่ายแข่งขันกันรวมถึงการประกอบธุรกรรม การสร้างวรรณกรรม ศิลปกรรมในระบบอินเตอร์เน็ต เป็นต้น ซึ่งเมื่อมีการพัฒนาทางด้านเทคโนโลยีมากขึ้นยิ่งทำให้มีการทำซ้ำ ดัดแปลงงาน ได้สะดวกรวดเร็วและมีจำนวนมาก ทำให้มีการขายสินค้าที่ละเมิดลิขสิทธิ์ หรือขายสินค้าที่ผู้ขายเลียนแบบเครื่องหมายการค้า หีบห่อหรือภาชนะที่แสดงถึงเครื่องหมายการค้า นำมาขายเพื่อให้ประชาชนผู้บริโภคหลงเชื่อประชาชนในสินค้าว่าตนขายของแท้ การที่ประชาชนชนซื้อสินค้าที่เป็นของปลอมหรือของลอกเรียนแบบนั้นไปอาจก่อให้เกิดผลกระทบต่อตัวผู้บริโภคจากสินค้าผิดกฎหมายนั้น นอกจากนั้นการที่ประชาชนรู้อยู่แล้วว่าเป็นของเลียนแบบแต่ยังซื้ออยู่ การขายสินค้าที่ละเมิดลิขสิทธิ์ หรือขายสินค้าที่ผู้ขายเลียนแบบเครื่องหมายการค้าผู้ขายอาจทำขึ้นเอง หรือลักลอบนำเข้า ซึ่งการกระทำดังกล่าวจะทำให้ผู้สร้างสรรค์ เจ้าของงานอันมีลิขสิทธิ์ หรือเจ้าของเครื่องหมายการค้า ได้รับความเสียหายจากการกระทำของผู้ขายสินค้า

งานวิจัยฉบับนี้ ผู้วิจัยมุ่งเน้นที่จะศึกษาถึงแนวคิด หลักเกณฑ์ในการคุ้มครองการละเมิดลิขสิทธิ์ ประเภทงานวรรณกรรม ตามกฎหมายลิขสิทธิ์ไทยเปรียบเทียบกับกฎหมายลิขสิทธิ์ประเทศอังกฤษ ว่าสามารถทำซ้ำหรือสำเนาได้หรือไม่ มีการกำหนดขอบเขตการทำซ้ำหรือสำเนาหรือไม่ รวมถึงสามารถเช่าวรรณกรรมได้หรือไม่ และเสนอแนะแนวทางในการแก้ไขกฎหมายไทยต่อไป

**วัตถุประสงค์ของการวิจัย**

1. เพื่อศึกษาวิธีการ หลักเกณฑ์ในการคุ้มครองการละเมิดลิขสิทธิ์ประเภทงานวรรณกรรมของกฎหมายไทยเปรียบเทียบกับกฎหมายประเทศอังกฤษ

 2. เพื่อศึกษาว่ากฎหมายลิขสิทธิ์ไทยกับกฎหมายลิขสิทธิ์อังกฤษ สามารถทำซ้ำหรือสำเนาได้หรือไม่ มีการกำหนดขอบเขตการทำซ้ำหรือสำเนาหรือไม่ และสามารถเช่าวรรณกรรมได้หรือไม่

 3. เพื่อเสนอแนะแนวทางการปรับปรุงการละเมิดละเมิดลิขสิทธิ์ของกฎหมายไทยต่อไป

**ขอบเขตการวิจัย**

งานศึกษาครั้งนี้มุ่งศึกษาเกี่ยวกับ หลักเกณฑ์ วิธีการ แนวทางการบังคับใช้กฎหมายเกี่ยวกับการละเมิดลิขสิทธิ์ งานวรรณกรรมของไทยตามพระราชบัญญัติลิขสิทธิ์ พ.ศ. 2537 เปรียบเทียบกับกฎหมายอังกฤษตามพระราชบัญญัติลิขสิทธิ์ การออกแบบและสิทธิบัตร พ.ศ. 2541 (Copyright, Designs and Patents Act 1988) โดยศึกษาว่างานวรรณกรรมตามกฎหมายละเมิดลิขสิทธิ์ ทำซ้ำ หรือสำเนาได้หรือไม่ ได้มีการกำหนดขอบเขตการทำซ้ำหรือสำเนาไว้เพียงใด และ สามารถเช่าวรรณกรรมได้หรือไม่

**การทบทวนวรรณกรรม**

การวิจัยเรื่อง การคุ้มครองลิขสิทธิ์สำหรับงานวรรณกรรมตามกฎหมายไทยเปรียบเทียบกับกฎหมายอังกฤษมีงานวิจัยและเอกสารที่เกี่ยวข้องดังนี้

**ลิขสิทธิ์** หมายความถึง สิทธิแต่เพียงผู้เดียวของผู้สร้างสรรค์ผลงานที่จะกระทำการใดๆ ในผลงานของตนเองตามที่กฎหมายให้สิทธิ์ในการกระทำ ในพระราชบัญญัติลิขสิทธิ์ พ.ศ. 2537 มาตรา 4 ด้วยเหตุนี้

 ลิขสิทธิ์ หมายถึง สิทธิแต่เพียงผู้เดียวที่จะกระทำการใดๆ เกี่ยวกับงานที่ผู้สร้างสรรค์ได้ทำขึ้นโดยการแสดงออกตามประเภทงานลิขสิทธิ์ต่างๆ ถือเป็นผลงานที่เกิดจากการใช้สติปัญญา ความรู้ ความสามารถและความวิริยะอุตสาหะของตน ในการสร้างสรรค์งานให้เกิดขึ้น โดยการสร้างสรรค์งานนั้นจะต้องไม่ลอกเลียนแบบจากงานผู้อื่นมา โดยการสร้างสรรค์งานนั้นต้องเป็นงานตามประเภทที่กฎหมายกำหนดโดยเมื่อผู้สร้างสรรค์จะได้รับการคุ้มครองทันทีที่สร้างสรรค์ผลงานขึ้นมาโดยไม่ต้องจดทะเบียน

การคุ้มครองลิขสิทธิ์มีขอบเขตจำกัดยิ่งกว่าสิทธิในตัวทรัพย์ที่เกิดจากการสร้างสรรค์ทางปัญญา จะเห็นหลักกการที่ปรากฎอยู่ในบทบัญญัติ ข้อ 27 แห่งปฏิญญาสากลว่าด้วยสิทธิมนุษยชน เมื่อพิจารณาจากข้อสอง จะกำหนดให้ผู้สร้างสรรค์มีสิทธิเรียกร้องทางทรัพย์สินจากงานที่ตนได้สร้างสรรค์ขึ้นมา ทางวิทยาศาสตร์ วรรณกรรม และศิลปกรรม ส่วนในข้อแรกกลับจะเน้นถึงประโยชน์ที่มีความจำเป็นโดยจะไม่ให้มีการจำกัดผลประโยชน์ของประชาชนที่จะได้รับจากงานสร้างสรรค์ เพราะถือว่าการที่ประชาชนจะได้รับผลประโยชน์นั้นเป็นสิ่งสูงสุด เมื่อพิจารณาจากหลักเกณฑ์ดังกล่าวที่มีในกฎหมายลิขสิทธิ์ของนานาประเทศ ตลอดจนอนุสัญญาระหว่างประเทศอันเกี่ยวกับการคุ้มครองลิขสิทธิ์ มีข้อจำกัดที่มีแนวทางเดียวกันอยู่ 4 ข้อคือ

1. การจำกัดระยะเวลาในการคุ้มครองลิขสิทธิ์ของผู้สร้างสรรค์

2. การจำกัดประเภทของงานอันได้รับการคุ้มครองตามกฎหมายลิขสิทธิ์

3. การกำหนดให้ความคุ้มครองเฉพาะแต่งานสร้างสรรค์ที่มีการแสดงออกมาปรากฏ หากผู้สร้างสรรค์คิดงานนั้นแล้วไม่ได้ลงมือทำให้งานชิ้นนั้นปรากฏออกมาถือว่าไม่ได้รับการคุ้มครอง เมื่อคิดงานแล้วต้องลงมือทำให้งานชิ้นนั้นปรากฏออกมาถือว่ารับการคุ้มครอง

4. การกำหนดให้การกระทำบางประการต่องานอันมีลิขสิทธิ์นั้นได้รับการยกเว้นไม่เป็นการละเมิดลิขสิทธิ์ เช่น การให้ประชาชนทั่วไปสามารถนำงานมาใช้ประโยชน์โดยชอบธรรม เพื่อการศึกษา ค้นคว้าเป็นการส่วนตัว หรือเพื่อการสาธารณกุศล เป็นต้น

**หลักเกณฑ์ของงานอันได้ความคุ้มครองตามกฎหมายลิขสิทธิ์ตามมาตรา 6 มีดังต่อไปนี้**

**1. ต้องเป็นงานที่สร้างสรรค์** ในมาตรา 6 วรรคแรก พระราชบัญญัติลิขสิทธิ์ ได้กำหนดงานที่มีลิขสิทธิ์ ได้แก่งานสร้างสรรค์ทั้ง 9 ประเภท คือ งานวรรณกรรม งานนาฎกรรม งานศิลปกรรม งานดนตรีกรรม งานสิ่งบันทึกเสียง งานโสตทัศนวัสดุ งานภาพยนตร์ งานแพร่เสียงแพร่ภาพ งานอื่นใดในแผนกวรรณคดี วิทยาศาสตร์ หรือศิลปะ ของผู้สร้างสรรค์ไม่ว่าว่างานดังกล่าวจะแสดงออกมาโดยวิธีการหรือรูปแบบใด

โดย ผู้สร้างสรรค์ หมายความว่า ผู้ทำหรือผู้ก่อให้เกิดงานสร้างสรรค์อย่างใดอย่างหนึ่งที่เป็นงานอันมีลิขสิทธิ์ตามพระราชบัญญัตินี้ ตามมาตรา 4 ซึ่งผู้สร้างสรรค์จะใช้ความคิดริเริ่มกับงานของตนที่ได้สร้างสรรค์ขึ้นมา โดยใช้ความรู้ ความสามารถ และความวิริยะอุตสาหะของตน ในการสร้างสรรค์งานให้เกิดขึ้น

**2. ต้องเป็นงานที่มีรูปร่างปรากฏ** การที่งานสร้างสรรค์จะได้รับการคุ้มครองต้องเป็นงานที่มีรูปร่างปรากฏหรือแสดงออกมาให้ปรากฏด้วยวิธีการต่างๆ โดยการคุ้มครองลิขสิทธิ์ไม่คลุมถึงความคิด หรือขั้นตอน กรรมวิธีหรือระบบ หรือวิธีใช้หรือทำงาน หรือแนวความคิด หลักการ การค้นพบ หรือทฤษฎีทางวิทยาศาสตร์หรือคณิตศาสตร์ซึ่งมีในมาตรา 6 วรรคสอง

**3. ต้องเป็นงานที่กฎหมายกำหนด** 9 ประเภท คือ งานวรรณกรรม งานนาฎกรรม งานศิลปกรรม งานดนตรีกรรม งานสิ่งบันทึกเสียง งานโสตทัศนวัสดุ งานภาพยนตร์ งานแพร่เสียงแพร่ภาพ งานอื่นใดในแผนกวรรณคดี วิทยาศาสตร์ หรือศิลปะ ที่มีระบุไว้ในมาตรา 6 วรรคแรก

งานวรรณกรรมเป็นงานเป็น 1 ใน 9 งานที่กฎหมายกำหนด โดยหมายถึง งานนิพนธ์ที่ทำขึ้นทุกชนิดไม่ว่าจะเป็น ตำรา หนังสือ จุลสาร สิ่งเขียน สิ่งพิมพ์ วิจัย บทความ เนื้อเพลง พิมพ์เขียว แสดงออกด้วยวิธีการ เช่น การปาฐกถา เทศนา คำปราศรัย สุนทรพจน์รวมถึงโปรแกรมคอมพิวเตอร์ ซึ่งเป็นตามมาตรา 4

**แนวความคิดในการให้ความคุ้มครองสิขสิทธิ์** เหตุที่ต้องให้มีการคุ้มครองแก่สิขสิทธิ์ มี 4 ประการคือ

**1. หลักว่าด้วยความเป็นธรรมตามรรมชาติ (Principle of Natural Justice)** ผู้สร้างสรรค์ผลงานได้สร้างสรรค์งานของตนโดยใช้สติปัญญา ความชำนาญและแรงกายในการสร้างงาน ผู้สร้างสรรค์ผลงานควรเป็นเจ้าของงานแต่เพียงผู้เดียวที่มีสิทธิ ในการกำหนดรูปแบบและสภาพ ตลอดจนเวลาของการใช้งานนั้น โดยป้องกันมิให้ผู้อื่นมาใช้ประโยชน์จากงานของตนโดยมิได้รับอนุญาต และหากงานนั้นสามารถสร้างมูลค่าเป็นทรัพย์สินขึ้นมาผู้สร้างสรรค์ก็ควรได้รับประโยชน์จากการนั้น ในรูปของค่าตอบแทนการใช้สิทธิ (Royalty)

**2. เหตุผลทางด้านเศรษฐกิจ (Economic Argument)** การสร้างสรรค์งานบางอย่างนั้นจำต้องมีการลงทุนค่อนข้างสูง เช่นในงาน สถาปัตยกรรม ภาพยนตร์ ศิลปกรรม เป็นต้น ไม่ว่าในขณะสร้างงานหรือการนำงานออกเผยแพร่ต่อสาธารณชน ย่อมคาดหวังผลกำไรจากการลงทุนเพื่อสร้างสรรค์งานดังกล่าวจึงจำเป็นต้องให้ความคุ้มครองแก่ผู้ลงทุน

**3. เหตุผลทางด้านวัฒนธรรม (Cultural Argument)** งานสร้างสรรค์นั้นจะกลายเป็นสมบัติทางวัฒนธรรมของชาติ ทั้งในแง่ที่จะอบรมหรือสะท้อนให้เห็นวัฒนรรมในรูปแบบต่างๆ รวมทั้งแสดงให้เห็นถึงการเปลี่ยนแปลงในสังคม จึงเป็นประโยชน์แก่การสร้างเสริมวัฒนธรรมให้เจริญก้าวหน้ายิ่งขึ้นผู้สร้างสรรค์งานจึงควรได้รับความคุ้มครอง

**4. เหตุผลทางด้านสังคม (Social Argument)** การเผยแพร่งานสร้างสรรค์ต่อสาธารณชนทำให้เกิดความเชื่อมโยงและหล่อหลอมความรู้ของคนในสังคมทุกฐานะ ทุกชนชาติ ทุกกลุ่มผู้มีวัยต่างกัน เพศ และผิว การให้ความคุ้มครอง แก่งานสร้างสรรค์จึงก่อให้เกิดความมั่นคงและเป็นปึกแผ่นของสังคม หากว่างานของผู้สร้างสรรค์นั้นได้เข้าถึงประชาชนโดยทั่วไปจะสร้างความก้าวหน้าให้กับสังคมได้

**หลักเกณฑ์อันเกี่ยวกับการละเมิดลิขสิทธิ์**

ตามพระราชบัญญัติลิขสิทธิ์ พ.ศ. 2537 การละเมิดลิขสิทธิ์นั้นได้กำหนดหลักเกณฑ์ว่าการกระทำในลักษณะใดเป็นการละเมิดการละเมิดลิขสิทธิ์ โดยมีการละเมิดลิขสิทธิ์โดยกระทำแก่งานโดยตรง กฎหมายลิขสิทธิ์ฉบับนี้ได้บัญญัติถึงลักษณะของการกระทาตามประเภทของงานไว้ตั้งแต่มาตรา 27 ถึงมาตรา 30 และโดยมีการละเมิดลิขสิทธิ์โดยกระทำแก่งานโดยอ้อมเป็นการละเมิดที่ผู้กระทำส่งเสริมให้การละเมิดลิขสิทธิ์โดยตรง ได้แพร่หลายต่อไปมากขึ้นจึงจำเป็นต้องบัญญัติไว้เป็นความผิดตามกฎหมาย มาตรา 31

 ซึ่งตามมาตรา 27 เป็นการกล่าวถึงการกระทำอย่างใดอย่างหนึ่งต่องานอันมีลิขสิทธิ์โดยไม่ได้รับอนุญาตตามมาตรา 15(5) ถือว่าเป็นการละเมิดลิขสิทธิ์ ถ้าได้กระทำดังต่อไปนี้

**1. โดยการทำซ้ำหรือดัดแปลง มาตรา 4 ได้ให้คำนิยามไว้**

**ทำซ้ำ** หมายความรวมถึง คัดลอกไม่ว่าโดยวิธีใดๆ เลียนแบบ ทำสำเนา ทำแม่พิมพ์ บันทึกเสียง บันทึกภาพ หรือบันทึกเสียงและภาพ จากต้นฉบับ จากสำเนา หรือจากการโฆษณาในส่วนอันเป็นสาระสำคัญ ทั้งนี้ ไม่ว่าทั้งหมดหรือบางส่วน สำหรับในส่วนที่เกี่ยวกับโปรแกรมคอมพิวเตอร์ให้หมายความถึง คัดลอกหรือทำสำเนาโปรแกรมคอมพิวเตอร์จากสื่อบันทึกใด ไม่ว่าด้วยวิธีใดๆ ในส่วนอันเป็นสาระสำคัญ โดยไม่มีลักษณะเป็นการจัดทำงานขึ้นใหม่ ทั้งนี้ ไม่ว่าทั้งหมดหรือบางส่วน

**ดัดแปลง** หมายความว่า ทำซ้ำโดยเปลี่ยนรูปใหม่ ปรับปรุง แก้ไขเพิ่มเติม หรือจำลองงานต้นฉบับในส่วนอันเป็น สาระสำคัญโดยไม่มีลักษณะเป็นการจัดทำงานขึ้นใหม่ ทั้งนี้ ไม่ว่าทั้งหมดหรือบางส่วน

 การดัดแปลงวรรณกรรมให้มีความหมายรวมถึงการ แปลวรรณกรรม เปลี่ยนรูปวรรณกรรม หรือรวบรวมวรรณกรรมโดยจัดลำดับใหม่

**2. โดยเผยแพร่ต่อสาธารณชนมาตรา 4 ได้ให้คำนิยามไว้**

เผยแพร่ต่อสาธารณชน หมายความว่า ทำให้ปรากฏต่อสาธารณชนโดยการแสดง การบรรยาย การสวด การบรรเลง การทำให้ปรากฏด้วยเสียงและหรือภาพการก่อสร้าง การจำหน่าย หรือโดยวิธีอื่นใดซึ่งงานที่ได้จัดทำขึ้น

จากการศึกษาถ้าเป็นการวิจัยหรือศึกษางานนั้น อันมิใช่การกระทำเพื่อหากำไร หรือ ใช้เพื่อประโยชน์ของตนเอง หรือเพื่อประโยชน์ของตนเองและบุคคลอื่นในครอบครัวหรือญาติสนิท หากไม่ขัดต่อการแสวงหาประโยชน์จาก งานอันมีลิขสิทธิ์ ตามปกติของเจ้าของลิขสิทธิ์และไม่กระทบกระเทือนถึงสิทธิอันชอบด้วยกฎหมายของเจ้าของลิขสิทธิ์เกินสมควร มิให้ถือว่าเป็นการละเมิดลิขสิทธิ์ เป็นข้อยกเว้นการละเมิดลิขสิทธิ์ตามมาตรา 32

**การใช้โดยเป็นธรรม หรือ การใช้โดยชอบธรรม (Fair use)** เป็นข้อยกเว้นการละเมิดลิขสิทธิ์ที่สำคัญประการหนึ่ง ที่กฎหมายกำหนดให้บุคคลทั่วไปมีสิทธิพิเศษที่จะใช้งานอันมีลิขสิทธิ์ โดยไม่ต้องได้รับความยินยอมจากเจ้าของลิขสิทธิ์ หากการใช้นั้นเป็นการใช้ที่เป็นธรรม มีวัตถุประสงค์เพื่อสร้างดุลยภาพระหว่างการปกป้องผลประโยชน์อันชอบธรรมของเจ้าของลิขสิทธิ์ และการรักษาประโยชน์ของสาธารณชนในอันที่จะใช้งานอันมีลิขสิทธิ์ ซึ่งหลักการนี้เป็นหลักการพื้นฐานของกฎหมายลิขสิทธิ์ของทุกประเทศ โดยมีความมุ่งหมายที่จะส่งเสริมให้เกิดการสร้างงานที่มีคุณค่าและเป็นประโยชน์ต่อสังคม และให้สังคมสามารถใช้งานนั้นได้โดยไม่กระทบกระเทือนถึงสิทธิของผู้สร้างสรรค์งาน ซึ่งจะต้องเป็นการกระทำเพื่อการวิจัยหรือศึกษางานนั้น โดยมิได้เป็นการกระทำเพื่อหากำไร และ การกระทำนั้นไม่ขัดต่อการแสวงหาประโยชน์ตามปกติของเจ้าของลิขสิทธิ์ และไม่กระทบกระเทือนถึงสิทธิอันชอบด้วยกฎหมายของเจ้าของลิขสิทธิ์เกินสมควร

พิจารณากฎหมายลิขสิทธิ์นั้นอังกฤษได้มีข้อยกเว้นการละเมิดลิขสิทธิ์ ได้บัญญัติข้อยกเว้นของการละเมิดลิขสิทธิ์ไว้ ถ้าเป็นการวิจัยหรือศึกษาส่วนบุคคลงาน ซึ่งไม่ได้มีวัตถุประสงค์ในการกระทำเพื่อแสวงหากำไรที่เป็นข้อยกเว้นตามหลัก “Fair dealing” หรือ การปฏิบัติที่เป็นธรรม ไม่ถือเป็นการละเมิดลิขสิทธิ์ ตามมาตรา 29 ของกฎหมายลิขสิทธิ์ของประเทศอังกฤษ

กฎหมายอังกฤษกำหนดขอบเขตในการทำซ้ำหรือสำเนา โดยการใช้งานที่เป็นธรรมสำหรับการศึกษาและการสำรวจส่วนตัวไว้ว่าสามารถทำได้

- ไม่เกินร้อยละสิบ กรณีเป็นงานวรรณกรรมประเภทหนังสือสั้นไม่เกินสองร้อยหน้า

- ไม่เกินร้อยละห้าหรือไม่เกินหนึ่งบทจากงานวรรณกรรมประเภทหนังสือที่มีจำนวนหน้าเกินกว่าสองร้อยหน้า

- ไม่เกินร้อยละห้าของเรื่องสั้นหรือบทกลอนที่มีจำนวนหน้ามากกว่าสิบหน้า

- รายงานการดำเนินกระบวนการพิจารณาคดี

- ไม่เกินร้อยละห้าของเรื่องสั้นหรือบทกลอนที่มีจำนวนหน้ามากกว่าสิบหน้า

เช่าไม่ได้

นอกจากนั้นการให้เช่าหรือให้ยืมสำเนางานอันมีลิขสิทธิ์ออกสู่สาธารณะถือเป็นการกระทำที่ถูกจำกัดตามมาตรา 18A กฎหมายลิขสิทธิ์อังกฤษกรณีที่เป็นงานอันมีลิขสิทธิประเภทงานวรรณกรรม งานนาฏกรรม งานดนตรีกรรมและงานศิลปกรรม ยกเว้นเป็นงานสถาปัตยกรรมในรูปแบบของอาคารสิ่งปลูกสร้าง หรือแบบจำลองสิ่งปลูกสร้าง และศิลปประยุกต์

**วิธีดำเนินการวิจัย**

การวิจัยเปรียบเทียบหลักเกณฑ์ วิธีการ เกี่ยวกับการบังคับใช้ ในการคุ้มครองการละเมิดลิขสิทธิ์ ประเภทงานวรรณกรรมของกฎหมายไทยเปรียบเทียบกับกฎหมายประเทศอังกฤษ เป็นกระบวนการวิจัยเพื่อหามาตรการทางกฎหมายมาปรับใช้กับกฎหมายไทยด้วยการศึกษาวิจัยเชิงคุณภาพ ซึ่งดำเนินการวิจัยเชิงเอกสาร

 1.ประชากรกลุ่มตัวอย่าง

 การวิจัยนี้เป็นการศึกษาโดยการวิเคราะห์จากเอกสารที่เกี่ยวข้อง จึงไม่ได้มีการระบุจำนวนประชากรหรือกลุ่มตัวอย่างในการวิจัย

 2. เครื่องมือที่ใช้ในการวิจัย

 การดำเนินการวิจัยนี้เป็นการวิจัยเชิงคุณภาพ ซึ่งดำเนินการวิจัยทางเอกสาร โดยศึกษาค้นคว้าจากเอกสารต่างๆ ที่เกี่ยวข้อง ได้แก่ กฎหมาย พระราชบัญญัติ ตำรา วารสาร บทความวิชาการ รายงานวิจัยและเอกสารต่างๆ ที่เผยแพร่ทางที่ทางอินเตอร์เน็ต เพื่อนำมาเป็นความรู้ในการศึกษาการเพื่อนำมาเป็นความรู้ในวิเคราะห์ สังเคราะห์

 3. การเก็บรวบรวมข้อมูล

 ผู้วิจัยได้รวบรวมข้อมูลโดยศึกษาค้นคว้าจากเอกสาร ในส่วนที่เป็นบทบัญญัติกฎหมาย พระราชบัญญัติลิขสิทธิ์ พ.ศ.2537 และพระราชบัญญัติลิขสิทธิ์ การออกแบบและสิทธิบัตร พ.ศ. 2541 (Copyright, Designs and Patents Act 1988) ส่วนที่เป็นคำอธิบายจากตำรา ส่วนที่เป็นวารสารบทความวิชาการ รายงานวิจัยและเอกสารต่าง ๆ ที่เผยแพร่ทางที่ทางอินเตอร์เน็ต

 4. การวิเคราะห์ข้อมูล

 4.1 หลักเกณฑ์ในการคุ้มครองการละเมิดลิขสิทธิ์ประเภทงานวรรณกรรมของกฎหมายไทยเปรียบเทียบกับกฎหมายประเทศอังกฤษ

 4.2 กฎหมายลิขสิทธิ์ไทยกับกฎหมายลิขสิทธิ์อังกฤษ สามารถทำซ้ำหรือสำเนาได้หรือไม่ มีการกำหนดขอบเขตการทำซ้ำหรือสำเนาหรือไม่ และสามารถเช่าวรรณกรรมได้หรือไม่

 4.3 เสนอแนะแนวทางการปรับปรุงการละเมิดละเมิดลิขสิทธิ์ของกฎหมายไทย

**ประโยชน์ที่คาดว่าจะได้รับ**

1. ทำให้ทราบถึงหลักเกณฑ์ วิธีการ แนวทางการบังคับใช้กฎหมายเกี่ยวกับการละเมิดลิขสิทธิ์ งานวรรณกรรมของไทยเปรียบเทียบกับกฎหมายอังกฤษ

 2. ทำให้สามารถเสนอแนะแนวทางการปรับปรุงการละเมิดละเมิดลิขสิทธิ์ของกฎหมายไทยต่อไป

**ผลการวิจัย**

งานวรรณกรรมเป็นงานเขียนทุกประเภทไม่ว่าจะเป็น การเขียนหนังสือ การเขียนวรสาร การเขียนบทความทางวิชาการ วิจัย จุลสาร สิ่งเขียน สิ่งพิมพ์ หรืออาจจะเป็น ปาฐกถา เทศนา คำปราศรัย สุนทรพจน์ และให้หมายความรวมถึงโปรแกรมคอมพิวเตอร์ด้วย โดยตามกฎหมายลิขสิทธิ์ไทยนั้นให้ความคุ้มครองงานวรรณกรรมดังกล่าวโดยการที่บุคคลอื่นมาทำซ้ำ ดัดแปลง เผยแพร่ต่อสาธารณชน ซึ่งงานอันมีลิขสิทธิ์โดยไม่ได้รับความยินยอมจากเจ้าของลิขสิทธิ์ถือว่าเป็นการละเมิดลิขสิทธิ์ อย่างไรก็ตามในมาตรา 32 เรื่อง ข้อยกเว้นการละเมิดลิขสิทธิ์นั้น หากเป็นการกระทำไปเพื่อการวิจัยเพื่อการศึกษางาน ใช้เพื่อประโยชน์ของตนเอง หรือเพื่อประโยชน์บุคคลอื่นในครอบครัวหรือญาติสนิทอันมิใช่การกระทำเพื่อแสวงหากำไร เป็นข้อยกเว้นตามหลัก หลัก “Fair use” ไม่ถือเป็นการละเมิดลิขสิทธิ์ อย่างไรก็ตามกฎหมายไทยไม่ได้กำหนดขอบเขตเอาไว้ว่า การทำซ้ำนั้นสามารถทำซ้ำได้ในปริมาณเท่าไร หรือส่วนไหนของงาน ซึ่งกฎหมายไทยยังขาดความชัดเจน โดยส่วนใหญ่จะทำซ้ำมาทั้งหมด ส่วนการเช่าวรรณกรรมตามกฎหมายลิขสิทธิ์ไทยสามารถทำได้เพราะเช่าวรรณกรรมไม่ได้มีกฎหมายกำหนดไว้ ซึ่งตามมาตรา 28(3) เป็นการเช่าที่ละเมิดลิขสิทธิ์นั้นได้แก่ งานโสตทัศนวัสดุ ภาพยนตร์ และสิ่งบันทึกเสียง

 ตามกฎหมายอังกฤษนั้นงานวรรณกรรมเป็นงานเขียนทุกประเภทไม่ว่าจะเป็น การเขียนหนังสือ การเขียนวรสาร การเขียนบทความทางวิชาการ วิจัย จุลสาร สิ่งเขียน สิ่งพิมพ์ งานพูด งานร้อง ไม่ว่าจะเป็น คำปราศรัย สุนทรพจน์ รวมถึง ตารางหรือการคอมไพล์ โปรแกรมคอมพิวเตอร์ วัสดุการออกแบบเตรียมความพร้อมสำหรับโปรแกรมคอมพิวเตอร์ และฐานข้อมูล ลิขสิทธิ์นั้นจะคุ้มครองงานของผู้สร้างสรรค์หรือคือเจ้าของลิขสิทธิ์และห้ามไม่ให้ผู้อื่นใช้งานโดยไม่ได้รับอนุญาตจากเจ้าของลิขสิทธิ์ โดยตามกฎหมายลิขสิทธิ์อังกฤษนั้นให้ความคุ้มครองงานวรรณกรรมดังกล่าวโดย การที่มีบุคคลอื่นนั้นมาคัดลอกงาน ทำซ้ำ ให้เช่ายืมหรือออกสำเนางานให้สาธารณชนทั่วไป ซึ่งงานอันมีลิขสิทธิ์โดยไม่ได้รับความยินยอมจากเจ้าของลิขสิทธิ์ถือว่าเป็นการละเมิดลิขสิทธิ์ อย่างไรก็ตามมาตรา 29 ของกฎหมายลิขสิทธิ์ของประเทศอังกฤษ ปี 1988 (Copyright, Designs and Patents Act 1988) ได้บัญญัติข้อยกเว้นของการละเมิดลิขสิทธิ์ไว้ เป็นการวิจัยหรือศึกษาส่วนบุคคลงาน ซึ่งไม่ได้มีวัตถุประสงค์ในการกระทำเพื่อแสวงหากำไรที่เป็นข้อยกเว้นตามหลัก “Fair dealing” หรือ การปฏิบัติที่เป็นธรรม ไม่ถือเป็นการละเมิดลิขสิทธิ์ ซึ่งการทำสำเนาหรือการทำซ้ำโดยบุคคลอื่นที่ไม่ใช่นักวิจัยหรือนักเรียนเองนั้นเป็นการปฏิบัติที่ไม่เป็นธรรม ถือเป็นการละเมิดลิขสิทธิ์ แต่กฎหมายยังสามารถให้บุคคลอื่น สามารถทำได้คือ บรรณารักษ์หรือผู้ทำหน้าที่แทนบรรณารักษ์บุคคลตาม มาตรา 29(3) และมาตรา 29(3)(a) อย่างไรก็ตามกฎหมายลิขสิทธิ์ของประเทศอังกฤษได้มีกำหนดเอาไว้ว่า การทำซ้ำ สำเนา หรือ คัดลอก นั้นสามารถทำได้ ภายใต้การปฏิบัติที่เป็นธรรม ทั้งนี้การปฏิบัติที่เป็นธรรมภายใต้กฎหมายลิขสิทธิ์นั้นกำหนดขอบเขตในการทำซ้ำงานวรรณกรรมเพื่อการศึกษาค้นคว้า หรือทำวิจัยโดยมิได้แสวงหากำไร ซึ่งการทำซ้ำหรือสำเนางานอันมีลิขสิทธิ์สามารถทำได้ไม่เกินร้อยละสิบ กรณีเป็นงานวรรณกรรมประเภทหนังสือสั้นไม่เกินสองร้อยหน้า หรือ ไม่เกินร้อยละห้าหรือไม่เกินหนึ่งบทจากงานวรรณกรรมประเภทหนังสือที่มีจำนวนหน้าเกินกว่าสองร้อยหน้า รายงานการดำเนินกระบวนการพิจารณาคดี และไม่เกินร้อยละห้าของเรื่องสั้นหรือบทกลอนที่มีจำนวนหน้ามากกว่าสิบหน้า นอกจากนั้นการให้เช่าหรือให้ยืมสำเนางานอันมีลิขสิทธิ์ออกสู่สาธารณะถือเป็นการกระทำที่ถูกจำกัดตามมาตรา 18A กฎหมายลิขสิทธิ์อังกฤษกรณีที่เป็นงานอันมีลิขสิทธิประเภทงานวรรณกรรม งานนาฏกรรม งานดนตรีกรรมและงานศิลปกรรม ยกเว้นเป็นงานสถาปัตยกรรมในรูปแบบของอาคารสิ่งปลูกสร้าง หรือแบบจำลองสิ่งปลูกสร้าง และศิลปประยุกต์

 ดังนั้น จากการศึกษาเปรียบเทียบกฎหมายลิขสิทธิ์ไทยและกฎหมายลิขสิทธิ์อังกฤษนั้น กฎหมายไทยไม่มีการกำหนดขอบเขตในการทำซ้ำหรือสำเนางานวรรณกรรมอันมีลิขสิทธิ์ไว้อย่างชัดเจน จึงทำให้ผู้สร้างสรรค์ผลงานหรือเจ้าของลิขสิทธิ์ไม่สามารถจำหน่ายผลงานที่ตนสร้างสรรค์ได้ ซึ่งกฎหมายลิขสิทธิ์อังกฤษมีความเคร่งครัดกว่ากฎหมายลิขสิทธิ์ไทยในการกำหนดขอบเขตที่ทำสำเนาหรือการทำซ้ำไว้อย่างชัดเจน ซึ่งกำหนดว่าบุคคลใดหรือประชาชนสามารถทำซ้ำหรือสำเนางานวรรณกรรมได้เท่าที่กฎหมายกำหนดไว้เท่านั้น จึงเป็นการคุ้มครองผลประโยชน์ของเจ้าของงานอันมีลิขสิทธิ์มากกว่ากฎหมายไทย

|  |  |  |
| --- | --- | --- |
|  | **กฏหมายลิขสิทธิ์ไทย** | **กฎหมายลิขสิทธิ์อังกฤษ** |
|  - ทำซ้ำหรือสำเนาวรรณกรรมได้หรือไม่ | **ทำได้** โดยใช้ข้อยกเว้นในการละเมิลลิขสิทธิ์ ตาม มาตรา 32 ใช้ในการศึกษาเเละวิจัย หรือเพื่อประโยชน์ส่วนตนมิใช่การแสวงหากำไร | **ทำได้** โดยใช้ข้อยกเว้นของการละเมิดลิขสิทธิ์ไว้ ตามมาตรา 29 เป็นการวิจัยหรือศึกษาส่วนบุคคลงาน ซึ่งไม่ได้มีวัตถุประสงค์ในการกระทำเพื่อแสวงหากำไรที |
|  - มีการกำหนดขอบเขตทำซ้ำหรือสำเนาวรรณกรรมได้หรือไม่ | **ไม่มี**  | **มี** - ไม่เกินร้อยละสิบ กรณีเป็นงานวรรณกรรมประเภทหนังสือสั้นไม่เกินสองร้อยหน้า  - ไม่เกินร้อยละห้าหรือไม่เกินหนึ่งบทจากงานวรรณกรรมประเภทหนังสือที่มีจำนวนหน้าเกินกว่าสองร้อยหน้า  - ไม่เกินร้อยละห้าของเรื่องสั้นหรือบทกลอนที่มีจำนวนหน้ามากกว่าสิบหน้า - รายงานการดำเนินกระบวนการพิจารณาคดี  - ไม่เกินร้อยละห้าของเรื่องสั้นหรือบทกลอนที่มีจำนวนหน้ามากกว่าสิบหน้า  |
|  - สามารถให้มีการเช่าวรรณกรรมได้หรือไม่ | **เช่าได้** การเช่าวรรณกรรมตามกฎหมายลิขสิทธิ์ไทยสามารถทำได้เพราะเช่าวรรณกรรมไม่ได้มีกฎหมายกำหนดไว้ ซึ่งตามมาตรา 28(3) เป็นการเช่าที่ละเมิดลิขสิทธิ์นั้นได้แก่ งานโสตทัศนวัสดุ ภาพยนตร์ และสิ่งบันทึกเสียง  | **เช่าไม่ได้**นอกจากนั้นการให้เช่าหรือให้ยืมสำเนางานอันมีลิขสิทธิ์ออกสู่สาธารณะถือเป็นการกระทำที่ถูกจำกัดตามมาตรา 18A กฎหมายลิขสิทธิ์อังกฤษกรณีที่เป็นงานอันมีลิขสิทธิประเภทงานวรรณกรรม งานนาฏกรรม งานดนตรีกรรมและงานศิลปกรรม ยกเว้นเป็นงานสถาปัตยกรรมในรูปแบบของอาคารสิ่งปลูกสร้าง หรือแบบจำลองสิ่งปลูกสร้าง และศิลปประยุกต์ |

**อภิปรายผล**

กฎหมายลิขสิทธิ์ไทยนั้นให้ความคุ้มครองที่ไม่เข้มงวดโดยมีวัตถุประสงค์หลักในการส่งเสริมการเข้าถึงข้อมูลของประชาชนโดยทั่วไป โดยไม่กำหนดขอบเขตในการทำซ้ำหรือสำเนางานวรรณกรรมในการใช้ประโยชน์จากการวิจัยเพื่อการศึกษางาน ใช้เพื่อประโยชน์ของตนเอง หรือเพื่อประโยชน์บุคคลอื่นไว้อย่างชัดเจนซึ่งเป็นการทำให้เจ้าของลิขสิทธิ์ไม่สามารถจำหน่ายงานของตนได้ เพราะประชาชนทั่วไปจะทำการเช่า หรือทำซ้ำ หรือสำเนางานวรรณกรรม จึงเป็นการไม่สร้างแรงบันดาลใจให้ผู้สร้างสรรค์ผลงานสร้างสรรค์ผลงานออกมา ซึ่งต่างจากกฎหมายลิขสิทธิ์อังกฤษให้ความคุ้มครองที่เข้มงวดในการกำหนดขอบเขต การทำซ้ำหรือสำเนางานวรรณกรรม การใช้ประโยชน์ในการวิจัยหรือศึกษาส่วนบุคคลงานเป็นการคุ้มครองผู้สร้างสรรค์ผลงาน เพื่อสร้างแรงบันดาลใจให้ผู้สร้างสรรค์ผลงานสร้างสรรค์ผลงานมาเรื่อยๆ ซึ่งการกำหนดว่าการให้เช่าวรรณกรรมหรือให้ยืมสำเนางานต่อสาธารณชนเป็นการละเมิดลิขสิทธิ์นั้น เป็นการปิดกั้นการเข้าถึงข้อมูลของประชาชนประเทศอังกฤษ

**ข้อเสนอแนะ**

 จากการศึกษาพบว่ากฎหมายลิขสิทธิ์ไทยในปัจจุบัน ผู้สร้างสรรค์งาน ผู้เขียนงาน ผู้เขียนหนังสือนั้นได้รับการคุ้มครองผลงานที่ตนสร้างสรรค์น้อยเกินไป ทำให้ผู้สร้างสรรค์งานไม่มีแรงบันดาลใจในการสร้างสรรค์งาน ซึ่งในปัจจุบันนั้นที่พบเห็นการละเมิดลิขสิทธิ์โดยการทำซ้ำ หรือสำเนา มาทั้งฉบับอยู่บ่อยครั้งทำให้ผู้สร้างสรรค์ผลงานขายผลงานที่ตนสร้างสรรค์ไม่ออก ดังนั้นจึงอยากให้มีการแก้ไขกฎหมายไทยให้เหมือนกฎหมายอังกฤษ โดยมีการกำหนดขอบเขตในการทำซ้ำหรือสำเนางานวรรณกรรม 1. โดยให้มีการกระทำซ้ำหรือสำเนาได้เพียงร้อยละสามสิบ ของกระทำซ้ำหรือสำเนาตำรา หนังสือ บทความ จุลสาร กวีนิพนธ์ หรือเอกสารต่างๆ เพื่อประโยชน์ให้แก่ผู้สร้างสรรค์ผลงานได้แสวงหากำไรจากผลงานของตน และจะทำให้ผู้สร้างสรรค์ผลงานมีแรงบันดาลใจในการสร้างสรรค์ผลงานต่อไป

 2. อาจเพิ่มข้อกำหนด หรือ ชอบเขตการใช้งานวรรณกรรมมากขึ้น เพื่อประโยชน์ของเจ้าของลิขสิทธิ์และบุคคลทั่วไปยังสามารถใช้ประโยชน์จากงานวิจัยเพื่อการศึกษางาน ใช้เพื่อประโยชน์ของตนเอง หรือเพื่อประโยชน์บุคคลอื่นได้อยู่ โดยข้อกำหนดต้องสมดุลกัน โดยไม่ทำให้ฝ่ายใดเดือดร้อน

**เอกสารอ้างอิง**

 ดร.ปวริศร เลิศธรรมเทวี. (2561). ความรู้เกี่ยวกับกฎหมายทรัพย์สินทางปัญญา (พิมพ์ครั้งที่ 2). ศูนย์หนังสือกฎหมายวิญญูชน: บริษัทวิญญูชน จำกัด.

ศาสตราจารย์ไยยศ เหมมะรัชตะ. (2562). ลักษณะของกฎหมายทรัพย์สินทางปัญญา (พิมพ์ครั้งที่ 12). กรุงเทพฯ: นิติธรรม.

กรมทรัพย์สินทางปัญญา. (2559). ลิขสิทธิ์. สืบค้น 3 กรกฎาคม 2562, จาก <https://www.ipthailand.go.th/th/copyright-001.html>

กรมทรัพย์สินทางปัญญา. (2559). พระราชบัญญัติลิขสิทธิ์. สืบค้น 3 กรกฎาคม 2562, จาก [http://www.ipthailand.go.th/th/dip-law-2/item/พระราชบัญญัติลิขสิทธิ์-พ-ศ-2537-ภาษาไทย.html](http://www.ipthailand.go.th/th/dip-law-2/item/%E0%B8%9E%E0%B8%A3%E0%B8%B0%E0%B8%A3%E0%B8%B2%E0%B8%8A%E0%B8%9A%E0%B8%B1%E0%B8%8D%E0%B8%8D%E0%B8%B1%E0%B8%95%E0%B8%B4%E0%B8%A5%E0%B8%B4%E0%B8%82%E0%B8%AA%E0%B8%B4%E0%B8%97%E0%B8%98%E0%B8%B4%E0%B9%8C-%E0%B8%9E-%E0%B8%A8-2537-%E0%B8%A0%E0%B8%B2%E0%B8%A9%E0%B8%B2%E0%B9%84%E0%B8%97%E0%B8%A2.html)

Longdo Dict. ความหมายของการปฏิบัตที่เป็นทำ. สืบค้น 3 กรกฎาคม 2562, จากhttps://dict.longdo.com/search/Fair%20use%20(Copyright)

legislation.gov.uk. (2562). Copyright, Designs and Patents Act 1988. สืบค้น 15 สิงหาคม 2562, จาก <http://www.legislation.gov.uk/ukpga/1988/48/contents>

University of Nottingham. (2557). Exceptions to UK Copyright Fair dealing. สืบค้น 15 สิงหาคม 2562, จากhttps://www.nottingham.ac.uk/library/help/copyright/compliant/exceptions.aspx

Minuteman Press. (2560). Copyright Law and the Fair Use. สืบค้น 15 สิงหาคม 2562, จาก <https://www.minutemanbristol.com/2017/05/copyright-law-fair-use-rule/>

1. บทความนี้นักศึกษาเป็นผู้เขียนแต่เพียงผู้เดียว [↑](#footnote-ref-1)